હવે જ્યારે મોદી દેશના વડાપ્રધાન બન્યાં છે. ભારતીય જનતા પક્ષના નેતા જ નહીં, પણ કટ્ટ સંઘી નેતા હોવાના નાતે મોદી આજે પણ કટ્ટર હિન્દુત્વવાદી છબીમાંથી સમ્પૂર્ણપણે બહાર આવી નથી શક્યાં. તેમણે વિકાસના નારાને જ દરેક સમસ્યાનો ઉકેલ માન્યો, પણ વિપક્ષ સહિત તેમના તમામ વિરોધીઓને હજીય એમ જ લાગે છે કે નરેન્દ્ર મોદી,સંઘ કે ભાજપ પોતાના હિન્દુત્વના મૂળ એજંડાને ક્યારેય ન છોડી શકે અને તેથી જ વિપક્ષના લોકો મોદીના મોઢે ધર્માંતરણ મુદ્દા પર તેમના વિચાર જાણવા માંગે છે. આ માત્ર માંગણી નહીં, પણ એક મહેચ્છા છે કે વિપક્ષના લોકો ધર્માંતરણ મુદ્દે નરેન્દ્ર મોદીનું નિવેદન સાંભળી તેમની બદલાયેલી છબીના લેખાજોખા કરવા માંગે છે.